Cocoon II – Hjemkomsten

Cocoon II – Hjemkomsten (originaltittel: Cocoon: The Return) er en amerikansk sciencefiction og eventyrfilm fra 1988 regissert av Daniel Petrie og produsert av Richard Zanuck. Hovedrollene spilles av Don Ameche, Wilford Brimley, Hume Cronyn, Steve Guttenberg og Courteney Cox. Filmen er en oppfølger til Cocoon - Dypets hemmelighet, fra 1985.

Concoon II ble relativt dårlig mottatt av filmkritikerne og ble heller ikke den publikumssuksessen som den første filmen ble.

 Handling 
Det har gått fem år siden tre eldre ektepar ble med romvesenene til den paradisisk planeten Antarera. Nå planlegges imidlertid en ny tur til jorden. Grunnen til det er oppdagelsen av noen nye kokonger. Det er om å gjøre å få tak i disse før «vanlige» mennesker (det vil si havforskere) begynner å eksperimentere med dem. Noen av de eldre parene ønsker å returnere til jorden og blir derfor med.

 Om filmen 
Filmkritikerne
Cocoon II ble forholdsvis dårlig mottatt av anmelderne, noe som gjenspeiles i at den kun har fått 30% på Rotten Tomatoes.Rotten Tomatoes - Cocoon II (17.8.2010) Den amerikanske filmkritikeren Roger Ebert gav den to og en halv av fire stjerner og skrev: «The central weakness of "Cocoon: the Return" is that the film lacks any compelling reason to exist. Yes, it is a heartwarming film. Yes, the performances are wonderful, and, yes, it's great to see these characters back again. But that's about it. For someone who has seen "Cocoon," the sequel gives you the opportunity to see everybody saying goodbye for the second time».Ebert, Roge - Concoon II (23.11.1988)

VGs anmelder gav den terningkast tre og mente den var dårligere enn den første filmen.VG - Cocoon på nedtur (14.7.1989, s.39) Dagbladets anmelder gav den terningkast fire.Dagbladet - film (11.1.2002) Aftenpostens anmelder mente at regissøren hadde gjort en utmerket jobb, men at filmen var altfor lang og at den hadde lite nytt å fortelle.Aftenposten morgen - Oppfølger med lite nytt (14.07.1989  -  Side: 23)

Publikum
Filmen ble ikke i nærheten av den publikumssuksessen som den første ble. Cocoon II innbrakte $25 millioner på verdensbasis, hvorav $18,9 millioner i USA. Den havnet dermed på en 54.-plass over de mest innbringende filmene i USA i 1988.BoxofficeMojo - Cocoon II Til sammenligning innbrakte den første filmen over $76 millioner i USA alene.

 Rollebesetning 
 Don Ameche : Arthur Selwyn
 Wilford Brimley : Benjamin Luckett
 Courteney Cox : Sara
 Hume Cronyn : Joseph 'Joe' Finley
 Jack Gilford : Bernard Lefkowitz
 Steve Guttenberg : Jack Bonner
 Barret Oliver : David
 Maureen Stapleton : Marilyn ''Mary' Luckett Elaine Stritch : Ruby Feinberg
 Jessica Tandy : Alma Finley
 Gwen Verdon : Bess McCarty Selwyn
 Tahnee Welch : Kitty
 Linda Harrison : Susan 
 Tyrone Power Jr. : Pillsbury 
 Herta Ware : Rose Lefkowitz 
 Brian Dennehy : Walter

 Referanser 

 Eksterne lenker 


Kategori:Science fiction-filmer fra USA
Kategori:Eventyrfilmer fra USA
Kategori:Filmer om utenomjordiske fenomener
Kategori:Filmer fra 1988
Kategori:Engelskspråklige filmer
Kategori:Oppfølgerfilmer